วันนี้เข้ารับการรักษาด้วยอาการวูบ เวียนหัวใจเต้นแรง คุณจึงขอตรวจหัวใจและ ทำecho และ holter 24ชม. ผลว่าคลื่นที่ผิดปกติ5,000 และคุณบอกไม่ได้ว่าผิดปกติที่หัวใจห้องล่างหรือบนกันแน่ แต่ในใบระบุว่าเป็น pvc เราเลยกังวลว่าต้องรักษาตัวเองต่อจากนี้ยังไง ข้อห้ามอะไรบ้าง และจะมีความเสี่ยงเป็นโรคอะไรได้อีกหรือเปล่า และอาการที่เป็นอยู่เรียกว่าเป็นโรคหัวใจแล้วใช่ไหมคะ คุณบอกว่าถ้าถึง10,000 จะต้องจี้ไฟฟ้า เลยอยากรู้ว่าอาการจะเป็นหนักกว่านี้ด้วยหรือไม่คะ ตอนนี้คุณให้ทานยาไปก่อนและนัดตรวจกันอีก1 อาทิตย์ค่ะตอนนี้กังวลมากเลยค่ะ อยู่กลายเป็นโรคหัวใจแบบนี้
สวัสดีค่ะ จากที่เล่ามา เป็นลักษณะการเต้นหัวใจที่ผิดปกติค่ะ ไม่ได้เกี่ยวกับห้องหัวใจห้องใดๆนะคะโดยปกติการเต้นของหัวใจ หัวใจของคนเราจะปล่อยสัญญานที่เราเรียกว่า คลื่นไฟฟ้ากระตุ้นกล้ามเนื้อหัวใจทำงานในกรณีของ เล่ามา คือ มีการทำงานในการส่งสัญญานผิดปกติ โดยมีคลื่นไฟฟ้าที่รูปร่างที่เรียก PVC ออกมาแทนคลื่นไฟฟ้าปกติเป็นช่วงๆ ค่ะ ขณะที่คลื่น PVC ออกมา อาจทำให้หัวใจเต้นเร็วกว่าปกติ จนทำให้เกิดอาการใจสั่นคิดว่ายาที่รับประทานเป็นยาที่ช่วยควบคุมการเต้นของหัวใจให้เป็นจังหวะมากขึ้น ลดอาการใจสั่น นะคะ ซึ่งแนะนำให้รับประทานยาสม่ำเสมอ และรอดูอาการตามที่แพทย์ที่ดูแลแนะนำก่อนนะคะแนะนำให้หลีกเลี่ยงชา กาแฟ ดื่มน้ำเปล่า 2-3 ลิตรต่อวัน เพื่อไม่กระตุ้นให้หัวใจเต้นเร็วค่ะหากการรักษาด้วยยาไม่สามารถควบคุมอาการได้ แพทย์ที่ดูแลจะพิจารณาการจี้ไฟฟ้า เพื่อช่วยปรับสัญญานคลื่นไฟฟ้าให้มีการทำงานที่เหมาะสมนะคะ